**ДО**

**ОБЩИНСКИ СЪВЕТ – ЕЛИН ПЕЛИН**

**ДОКЛАД**

от Ивайло Петров Симеонов – кмет на Община Елин Пелин

**Относно:** Проект на Наредба за изменение и допълнение на Наредба за определяне размера на местните данъци на територията на Община Елин Пелин, приета с решение № 155 по Протокол № 10 от 28.05.2020 г. на Общински съвет – Елин Пелин.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с обнародвани промени в брой 106 от 22.12.2023 г. в Държавен вестник на Закон за изменение и допълнение на Закона за местните данъци и такси, в сила от 01.01.2024 г. за §1, 5, 7, 12, 13, 14, 15 и 18, а § 2, 3, 4, 6, 8, 9 § 10, т. 4, § 11, 16 и 17 влизат в сила от 01.01.2025 г., е необходимо да бъдат направени корекции в действащата Наредба за определяне размера на местните данъци на територията на Община Елин Пелин.

С цел гореизложеното и на основание чл. 44, ал. 1 във връзка с чл. 21, ал. 1, т. 7 и ал. 2 от ЗМСМА, при спазване на изискванията на чл. 8, чл. 11, ал. 3, чл. 26 и чл. 28 от ЗНА, предлагам Общински съвет – Елин Пелин да вземе следното решение:

***ПРОЕКТ!***

**РЕШЕНИЕ №............**

**На основание чл. 21, ал. 1, т. 7, във връзка с чл. 21, ал. 2 от Закона за местното самоуправление и местната администрация, Общински съвет – Елин Пелин приема представения от кмета на Община Елин Пелин проект на Наредба за изменение и допълнение на *Наредба за определяне размера на местните данъци на територията на Община Елин Пелин приета с решение № № 155 по Протокол № 10 от 28.05.2020 г. на Общински съвет – Елин Пелин*,** както следва:

**Чл. 22 Стара редакция:** „При промяна на обстоятелство, което има значение за определяне на данъка, лицата по чл. 20 от Наредбата предявяват правото си на данъчно облекчение чрез данъчна декларация, която подават в срока по чл. 14, ал. 1 от Закона за местните данъци и такси.”

**Нова редакция:**„При промяна на обстоятелство, което има значение за определяне на данъка, извън изброените по ал. 2-5 на чл. 14 от ЗМДТ, данъчнозадължените лица уведомяват общината в двумесечен срок.”

**Чл. 39, т. 2 Стара редакция:** „Корабите, вписани в регистрите на българските пристанища.”

**Нова редакция:** „Корабите, вписани в регистровите книги на малките и на големите кораби от регистъра на корабите, плаващи под българско знаме.”

**Чл. 41, ал. 1 Стара редакция:** „Размерът на данъка се определя от служител на общинската администрация въз основа на данни от регистъра на пътните превозни средства, поддържан от Министерството на вътрешните работи, и се съобщава на данъчно задълженото лице.”

**Нова редакция в сила от 01.01.2025 г.:** „Размерът на данъка се определя от служител на общинската администрация и се съобщава на данъчно задълженото лице, както следва:

1. за превозните средства, регистрирани за движение по пътната мрежа в Република България – въз основа на данните от регистъра на пътните превозни средства, поддържан от Министерството на вътрешните работи;

2. за корабите – въз основа на данните от регистъра на корабите, плаващи под българско знаме, поддържан от Изпълнителна агенция "Морска администрация".

**В чл. 41, ал. 2 навсякъде думите „пътното превозно” се заменят с „превозното”.**

**Чл. 42, ал. 14 Стара редакция: „**Когато в регистъра по чл. 54, ал. 1 от ЗМДТ няма данни за екологичната категория на моторното превозно средство, се приема, че превозното средство е без екологична категория.”

**Нова редакция в сила от 01.01.2025 г.: „**Когато в регистъра по чл. 54, ал. 1, т. 1 няма данни за екологичната категория на моторното превозно средство, се приема, че превозното средство е без екологична категория.”

**Чл. 43. Стара редакция: „**Данъкът за плавателните средства е в размер, както следва:

1. за корабите, вписани в регистрите на малките кораби в българските пристанища и в регистрите на общините за корабите, плаващи по вътрешните води без контакт с Черноморе и с река Дунав, без яхтите и скутерите - в размер**1 лв. за всеки започнат брутотон**;

2. за корабите, без яхтите, скутерите, влекачите и тласкачите, вписани в регистъра на големите кораби в българските пристанища - в размер **1 лв**. за авсеки започнат брутотон до 40 брутотона включително и в размер **0,1 лв.** за всеки започнат брутотон над 40 брутотона;

3. за джетове - в размер на **100 левазаброй**;

4. за ветроходни и моторни яхти - в размер **20 лв. за всеки започнат брутотон**;

5. за скутери - в размер на **3 лева** за киловат;

6. за влекачи и тласкачи - в размер **0,14 лв. за киловат**;

7. за речни несамоходни плавателни съдове - в размер **0,5 лв. за тон максимална товароносимост**.

**Нова редакция:** „Данъкът за плавателните средства е в размер както следва:

1. за малките кораби п очл. 34, ал. 2 от Кодекса на търговското корабоплаване, без яхтите, джетовете и другите плавателни средства за спорт, туризъм и развлечение - в размер **1 лв. за всеки започнат брутотон**.
2. за големите кораби по чл. 34, ал. 3 от Кодекса на търговското корабоплаване, без яхтите и другите плавателни средства за спорт, туризъм и развлечение, влекачите и тласкачите - в размер **1 лв. за всеки започнат брутотон до 40 брутотона включително**, и в размер **0,10 лв. за всеки започнат брутотон над 40 брутотона.**
3. за джетове - в размер **на 100 лв. за брой.**
4. за ветроходни и моторни яхти и другите плавателни средства за спорт, туризъм и развлечение - в размер **20лв. за всеки започнат брутотон.**
5. **(отм. - ДВ, бр. 106 от 2023 г., в силаот 01.01.2024 г.)**
6. за влекачи и тласкачи - **в размер 0,14 лв. за киловат.**
7. **( в сила от 01.01.2025 г. )** за речните несамоходни плавателни съдове - в размер **0,50 лв. за тон пълна товароподемност (дедуейт).”**

**Чл. 49 Стара редакция: ал. 1** „Физическо лице, включително едноличен търговец, което извършва дейности, посочени в приложение № 4 към Глава втора, раздел VI от Закона за местните данъци и такси (патентни дейности), се облага с годишен патентен данък за доходите от тези дейности, при условие че:

1. Оборотът на лицето за предходната година не превишава 50 000 лв. и

2. лицето не е регистрирано по Закона за данък върху добавената стойност, с изключение на регистрацията при доставки на услуги по чл. 97а и за вътреобщностно придобиване по чл. 99 и чл. 100, ал.2 от същия закон.

**Ал. 2** За извършваната патентна дейност лицата по ал. 1 не се облагат по реда на Закона за данъците върху доходите на физическите лица.

**Ал. 3** Лицата по ал. 1 прилагат разпоредбите за данъците, удържани при източника, и за облагане на разходите по чл. 204, т. 2 на Закона за корпоративното подоходно облагане.

**Нова редакция**: **ал. 1** „Физическо лице, включително едноличен търговец, което извършва дейности, посочени в приложение № 4 (патентни дейности), а за дейността по т. 2 от приложение № 4 - и юридическо лице, се облага с годишен патентен данък за доходите от тези дейности, при условие че:

**1. оборотът на лицето за предходната година не превишава 100 000 лв., и**

2. лицето не е регистрирано по Закона за данък върху добавената стойност, с изключение на регистрация при доставки на услуги по чл. 97а и за вътреобщностно придобиване по чл. 99 и чл. 100, ал. 2 от същия закон.

**Ал. 2** За извършваната патентна дейност лицата по ал. 1 не се облагат по реда на Закона за данъците върху доходите на физическите лица, **съответно на Закона за корпоративното подоходно облагане.**

**Ал. 3** Лицата по ал. 1 прилагат разпоредбите за данъците, удържани при източника, и за облагане на разходите по чл. 204, ал.1, т. 2 и 4 от Закона за корпоративното подоходно облагане.

**В чл. 50, ал. 1 думите „50 000 лв.” се заменят с думите „100 000 лв”.**

**В чл. 50, ал. 2думите „50 000 лв.” се заменят с думите „100 000 лв” и в края на изречението се добавя „съответно на Закона за корпоративното подоходно облагане”.**

**В чл. 52, ал. 7 думите „предприятието на едноличен търговец” се заменят с „предприятие по чл. 15 от Търговския закон”.**

**В чл. 52, ал. 8 накрая се поставя запетая и се добавя „съответно на Закона за корпоративното подоходно облагане”.**

**В чл. 54, ал. 3 думите „предприятието на едноличен търговец” се заменят с „предприятие по чл. 15 от Търговския закон”.**

**В чл. 58, ал. 5 думите „30 януари” се заменят с „31 януари”.**

Създава се нов §5. от преходните и заключителните разпоредба на Наредбата, както следва: **„**Промените в Наредба на Община Елин Пелин за определяне размера на местните данъци влизат в сила в деня, следващ публикуване на същите на сайта на община Елин Пелин, с изключение на текстовете, които влизат в законна сила от 01.01.2025 г.**“**

**МОТИВИ**

**към Проект на Наредба за изменение и допълнение на Наредба на Община Елин Пелин за определяне размера на местните данъци, приета с Решение №155 по Протокол № 10 от 28.05.2020 г.**

1. **Причини, които налагат приемането на подзаконовия нормативен акт:**

Промените в Наредбата са продиктувани от промените в Закона за местните данъци и такси, обнародвани в Държавен вестник, брой 106 от 22.12.2023 г.

1. **Целите, които се поставят:**

Настоящите промени имат за цел да уеднаквят променените текстове от Закона за местните данъци и такси и тези в Наредбата за определяне размера на местните данъци на територията на Община Елин Пелин.

1. **Финансови и други средства, необходими за прилагането на новата уредба:**

За прилагането на новата наредба не са необходими допълнителни финансови средства.

1. **Очаквани резултати от прилагането:**

Синхронизиране на Наредбата за определяне размера на местните данъци на територията на Община Елин Пелин с действащото законодателство.

1. **Анализ за съответствието с правото на Европейския съюз:**

Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлаганата наредба.

Предлаганият проект на Наредба за изменение и допълнение на Наредбата на Община Елин Пелин за определяне размера на местните данъци е подзаконов нормативен акт за прилагане на отделните разпоредби на Закона за местните данъци и такси, поради което, съответства с правото на Европейския съюз.

Предлаганите промени в Наредбата не противоречат на норми от по – висока йерархия и на европейското законодателство.

**КМЕТ НА ОБЩИНА ЕЛИН ПЕЛИН:...........................................................................**

**/ ИВАЙЛО ПЕТРОВ СИМЕОНОВ /**

**Съгласувал:**

Маргарита Александрова -

Секретар на Община Елин Пелин

**Съгласувал:**

Симка Стоянова -

Директор на дерекция „ФСД“

**Съгласувал:**

Иван Бързаков -

Началник отдел „ПО“

**Изготвил:**

Христина Христова –

Началник отдел „МДТ“

На заинтересованите лица се предоставя 30 – дневен срок, **считано от 15.01.2024 г.**, за предложения и становища по Доклада, мотивите и Проекта на Наредба за изменение и допълнение на Наредба на Община Елин Пелин за определяне размера на местните данъци, приета с решение № 155 по Протокол № 10 от 28.05.2020 г. на Общински съвет – Елин Пелин.

Докладът, мотивите и Проекта на Наредба за изменение и допълнение на Наредба на Община Елин Пелин за определяне размера на местните данъци, приета с решение № 155 по Протокол № 10 от 28.05.2020 г. на Общински съвет – Елин Пелин се публикуват на основание чл. 26, ал. 2 и ал. 3 от Закона за нормативните актове във връзка с чл. 77 от Административнопроцесуалния кодекс.

Предложения могат да бъдат депозирани до Общински съвет – Елин Пелин в сградата на Община Елин Пелин – гр. Елин Пелин, пл. „Независимост“ № 1, Център за административно обслужване.